Ketūnai

Ketūnai (žemaidi Ketūnā) on küla Leedus Mažeikiai rajoonis Šerkšnėnai vallas. Ketūnai asub Šerkšnė jõe kaldal.

Küla nimi tuleneb sõnast kesti või kentėti, mis tähendab kannatamist. Räägitakse, et sealse mõisa omanikud olid silma paistnud erakordse julmusega.Žemaitis. - 1925. - Nr. 8. - Lk. 2.

Küla on esmamainitud 1540. aastal ja seejärel 1568. aastal (Kietuny). 1600. aastast pärineb Ketūnai mõisa inventariraamat. Aastal 1860 püstitati külla kabel, mis oli Seda kiriku abikirikuks. Aastal 1930 sündis külas Leedu kirjanik ja poliitik Algirdas Pocius. Kuni teise maailmasõjani oli külas ka vanausuliste kogukond, kellel oli oma kalmistu. Aastal 1900 avati mõisa juures kool, kus õppetöö toimus vene keeles. Aastal 1954 avati külas sidejaoskond. Aastal 1978 suleti sealne kool hoone avariilise seisukorra tõttu ja õppetöö viidi üle Plinkšese kooli. Ka postkontor suleti 1970. aastatel.

Muinsuskaitse all on Hiiuhaudade nime all tuntud muinaskalmed.Senkapiai, vad. Milžinkapiu Ka on kaitse all Ketūnai vana kalmistu.Ketūnų senosios kapinės Osaliselt jäävad külla Kalniškiai küla piiril asuvad Kalniškiai muinaskalmed ehk Antanavičiuste kruusaauk.Kalniškių kapinynas, vad. Antanavičiaus žvyrduobe

Ühe majapidamise juures asub lohuga kivi, mida kutsutakse püha vee kiviks. Kivi pärineb kalmistult, vana kabeli varemete juurest. Šerkšnė jõe ääres asub Malonė lohk, mis on nime saanud maaomaniku järgi. Rahvasuu räägib, et seal asunud varem kalvinistide kirik, ka olevat see endine kõrtsiase. Pašerkšniaisse viiva tee ääres asub suur kivi, mis asuvat maa alla vajunud mõisa kohal. Öösiti võivat kivi juures kohata väikest valgeis rõivais last, ka istuvat keegi öösiti kivil, parandades saapaid. Vanarahval oli kombeks kivi juurde münte jätta. Küla põllul asus "jälgedega" kivi, mis aga maeti maaparandustööde käigus teiste kivide alla.Vaitkevičius V. Senosios Lietuvos šventvietės. Žemaitija, Vilnius 1998, 169-170 lk.

Elanikkond

<tr valign=top><td>
 415 (1902)
 552 (1923)
 397 (1959)
 333 (1970)
 90 (1979)
<td>
 97 (1985)
 88 (1989)
 72 (2001)
 85 (2011)
 63 (2021)

 Viited 

 Välislingid 

Küla Mažeikiai piirkonna entsüklopeedias

Kategooria:Mažeikiai rajooni külad